Kontsert juhatati sisse Oxfordi looga "Jää vabakis Eesti meri", mida erinevatel aegadel on lauldud ka teisiti: "Saa vabaks…" Priit ütles, et selle lauluga meenutatakse veelkord hiljuti tähistatud taasiseseisvumispäeva kontserti Eesti Sõjameeste Mälestuskiriku juures Toris, kus viimati esineti. Samas oli see ka  tervitus uuesti kodulinna naasnud Virgole, sest kuuldavasti lauldakse Järvamaal sündinud Viktor Konstantin Oxfordi marsilaulu pea kõikides väeosades ja Üksik-vahipataljon on selle laulu valinud koguni oma väeosa tunnuslauluks. Pealegi lauldakse Eesti kuulsaimat marsilaulu otsekui rahvalaulu. Ehkki laulu viisi loomise aeg oli kaua teadmata, kuuldi selle sõnastust esmakordselt Oxfordi poeemis "Terasori", mille kirjutas juba 1916. aastal. Praegustel andmetel olevat Oxford avaldanud Jaan Jäneda varjunime all selle  laulu viisi 1943. aastal noodivihikus "Kolm marsilaulu". 1. oktoobril möödub helilooja sünnist 118 aastat. Oxford suri üheksakümneselt 1984. aasta 15. veebruaril.